CELEX: 32017R0991
Language: lv
Date: 2017-06-12 00:00:00
Title: Komisijas Īstenošanas regula (ES) 2017/991 (2017. gada 12. jūnijs), ar ko groza Padomes Regulu (EK) Nr. 747/2001 attiecībā uz Savienības tarifa kvotas apmēru Ēģiptes izcelsmes svaigām zemenēm

13.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 149/64
            
         KOMISIJAS ĪSTENOŠANAS REGULA (ES) 2017/991
   (2017. gada 12. jūnijs),
   ar ko groza Padomes Regulu (EK) Nr. 747/2001 attiecībā uz Savienības tarifa kvotas apmēru Ēģiptes izcelsmes svaigām zemenēm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar atsevišķām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un (EK) Nr. 934/95 (1), un jo īpaši tās 5. panta 1. punkta b) apakšpunktu,
   tā kā:
   
               (1)
            
            
               Ar Lēmumu (ES) 2017/768 (2) Padome atļāva Eiropas Savienības un tās dalībvalstu vārdā parakstīt un provizoriski piemērot protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).
            
         
               (2)
            
            
               Lēmumam (ES) 2017/768 pievienotā protokola tekstā ir paredzēts palielināt Savienības tarifa kvotas apmēru Ēģiptes izcelsmes svaigām zemenēm, kas paredzētas laišanai brīvā apgrozībā Savienībā.
            
         
               (3)
            
            
               Ir nepieciešams grozīt Regulu (EK) Nr. 747/2001, lai īstenotu protokolā noteikto tarifa kvotas palielinājumu.
            
         
               (4)
            
            
               Tarifa kvotas palielinājums būtu jāpiemēro no 2013. gada 1. jūlija, kad protokolu saskaņā ar tā 8. panta 3. punktu sāk provizoriski piemērot, un līdz tā spēkā stāšanās dienai.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 747/2001 IV pielikumā rindu par tarifa kvotu ar kārtas numuru 09.1799 aizstāj ar šādu:
   
      
                  “09.1799
               
               
                  0810 10 00 
               
               
                   
               
               
                  Zemenes, svaigas
               
               
                  No 1.10.2010. līdz 30.4.2011.
               
               
                  10 000 
               
               
                  Atbrīvojums”
               
            
                  No 1.10.2011. līdz 30.4.2012.
               
               
                  10 300 
               
            
                  No 1.10.2012. līdz 30.4.2013.
               
               
                  10 609 
               
            
                  No 1.10.2013. līdz 30.4.2014.
               
               
                  11 021 
               
            
                  No 1.10.2014. līdz 30.4.2015.
               
               
                  11 349 
               
            
                  No 1.10.2015. līdz 30.4.2016. un katram periodam pēc tam no 1.10. līdz 30.4.
               
               
                  11 687 
               
            
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 12. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 109, 19.4.2001., 2. lpp.
   
   
      (2)  OV L 115, 4.5.2017., 1. lpp.